钦定古今图书集成/明伦汇编/官常典/第088卷 > 淮南王茂
## 钦定古今图书集成/明伦汇编/官常典/第088卷 > 淮南王茂

按《唐书徐康王传》：“徐康王元礼三子，茂为淮南王，馀
爵公。茂险薄无行。初，元礼疾，姬赵有美色，茂逼烝之，
元礼切责，茂恚，屏侍卫药膳，曰：‘为王五十年足矣，何
服药为’？”以不食薨。茂嗣。上元中，事泄，流死振州。神龙
初，以茂子璀嗣。开元中，为宗正员外卿，薨，子延年嗣。
拔汗那王入朝，延年将以女嫁之，为右相李林甫劾
奏，贬文安郡别驾，终馀杭司马，国除。永泰初，延年婿
黔中观察使赵国珍言诸朝，诏以其子讽嗣王。